**Стихи для детей 2-3 лет**

**Физминуткӕ «Саби»**

-Саби, саби! Ды стыр дӕ?

-О, мӕнӕ ахӕм! (хӕрдмӕ ивазынц сӕ цӕнгтӕ)

-Саби, саби, ды гыццыл дӕ?

-О, мӕнӕ ахӕм! (ӕрбадынц)

-Саби, саби, ды пурти дӕ?

-О, мӕнӕ ахӕм! (гӕпп-гӕпп кӕнынц)

-Саби, саби, ды тутти дӕ?

-О, мӕнӕ ахӕм! («Тӕхынц»)

-Сымах – цъиутӕ! Ӕз –цъиусур!

Ӕхсын уӕ! Лидзӕм! Лидзӕм!

**Кӕвда**

Иу æртӕх, дыууæ, æртæ –

Сабыргай, сындæггай

Уары, уары – къæп-къæп-къæп –

Уары дон æртæхгай.

Фемæхст уарын: сæх-сæх-сæх,

Саби, рæвдз дæхи æмбæхс!

*Чеджемты Геор*

**Гино**

Гино, гино, гисс!

Иу гӕды нӕм ис,

Хъарм фӕлмӕн кӕрц дары,

Къонайыл хуыссы,

Аргъӕуттӕ мысы,

Хъал зӕрдӕйӕ зары…

**Уасӕг**

О уасӕг, уасӕг,

Сыгъзӕрин къоппа!

О уасӕг, уасӕг,

Сырх зӕлдаг боцъо

Куыд раджы фестыс?

Куыд хъӕрӕй зарыс?-

Нӕ буц лӕппуйы

Хуыссын нӕ уадзыс!

**Бирӕгъ ӕмӕ сӕгъ**

Джимиты Кларӕ

«Бирӕгӕй нӕ сӕгъ лыгъди

Бирӕгъ тынг зӕронд уыди

Сӕгъ ыл худт, гӕппыте кодта

Цуанонмӕ нӕ сӕгъ ызгъордта.»

**Фӕзӕг**

Джимиты К.

Фӕзӕг, фӕзӕг! Ӕрхастай тыллӕг.

Бузныг! Нӕ сӕртӕй дын кувӕм ныллӕг

Скъахтам нӕ хуымты цӕхӕра, картофтӕ.

Ӕртыдтам бӕлӕстӕй фӕткъуытӕ, кӕрдотӕ.

Хъомылгӕнӕг: «Ӕз дӕн фӕззӕг. Чи дӕн?»

Сабитӕ: Фӕззӕг, фӕззӕг!

Хъ.: Ӕрхастон тыллӕг

С: Фӕззӕг, фӕззӕг!

Хъ.: Ӕрхастон бӕркад.

С: Фӕззӕг, фӕззӕг!

Хъ.: Нӕ кӕны мынӕг

С: Фӕззӕг, фӕззӕг !

Хъ.: Уӕ къонайы арт.

**Къӕбылатӕ ӕмӕ гӕдытӕ**

-Гъау-гъау-гъай!

Мах стӕм къӕбылатӕ

Мах уарзы нана

**Затем котята:**

Миау-миау-миау!

Мах стӕм гӕдытӕ

Мах уарзы нана

**Иумӕ**

Мах стӕм гыццылтӕ

Мах стӕм рӕсугъдтӕ

Мах уарзы нана!

(*Проговорить еще раз. Затем, с помощью педагога, мальчики отвечают за щенят, девочки за котят)*

**«Дон-дон»:.**

Дон, дон, дон, ныхс мын мæ къухтæ

Дон, дон, дон, ныхс мын мæ хъустæ,

Дон, дон, дон, ныхс мын мæ рустæ,

Дон, дон, дон, ныхс мын мæ фындз

**Уый ӕз дӕн!**

Иу – мӕ сӕр – Дыууӕ – мӕ хъустӕ! (*показывает то, о чем говорит)*

Иу – мӕ гуыр - дыууӕ – мӕ къухтӕ!

Иу – мӕ дзых, - дыууӕ – мӕ къӕхтӕ!

Ис мын фындз,- дыууӕ – цӕстытӕ

Радзырдтон уын ӕз рӕстытӕ!

Уый ӕз дӕн!

**«Нæ рæвдауæндон»**

Уарзæм мах нæ рæвдауæндон,

Уайæм ардæм алы бон.

Мах нæ тъизæм, нæ кæуæм.

Хъомылгæнæгыл цин кæнæм. ( Хъараты Ира)

**«Пурти»**

Пурти зæххыл – тъæпп, тъæпп, тъæпп (*показывают руками. Далее прыгают на двух ногах*).

Пурти зæххæй – гæпп, гæпп, гæпп

Æз йæ фæстæ – сæпп, сæпп, сæпп.

Уый та ногæй – гæпп, гæпп, гæпп.

**Хыссӕ**

Ссад æркодтам кæхцы,

Айзæрстам ыл цæхх,

Ссадыл дон ныккодтам,

Змæнтæм æй дзæбæх.

Иу цыбыр рæстæг

Рауад нæм хыссæ.

**Нæ горæт**

Хæхтæй нæ горæт бæрзонддæр,

Фæзтæй нæ горæт хæрзконддæр.

Хурау нæ горæт æрттивы,

Ногмæ йæ дарæстæ ивы…. (Чеджемты Геор)

**АВДӔНЫ ЗАРДЖЫТӔ (колыбельные песни)**

**Чызг дзӕццытӕ ахгӕны**

Цалынмӕ йын акӕнай

«А-ло-ла»-иы зарӕг,

Уалынмӕ нӕ акӕны

Иунӕг цъынд дӕр Зарӕ

Гино дӕр ын авдӕны

Сабыргай фӕхъырны.

Чызг дзӕццытӕ ахгӕны,

Хъал фынтӕ фӕуыны. (Асаты Реуаз)

**Авдӕн**  ( Дауыраты З.)

Цæуы, цæуы æдзухæй,

Фæузæм æй нæ къухæй,

Фæлæ æнцад куы ’рлæууы,

Уæд та гаги ыскæуы: «уа-уа-уа».

А-а-а, а-а-а – аузæм, а-а-а – азарæм ын.

**Урс гӕлӕбу**

Ло-ло, ло-ло а-ло-ло!

Ахуысс, айрӕз, мӕ хъӕбул!

Ахуысс, уалдзӕг ӕрцӕудзӕн,

Урс гӕлӕбу ӕртӕхдзӕн.

**Ӕцитт, Гино!**

Ло-ло, ло-ла, а-ло-ла,

Лӕппу фынӕй акӕна!

Ӕцитт, Гино, ма та уас,

Йӕ баппа йын ма алас.

Бауадз фынӕй чысылы

Фена дӕ уый йӕ фыны.

**СЫгЪДӔГДЗУРИНӔГТӔ**

**Цъиуты зарӕг райсом раджы.** Зарынц цъиутӕ:«цъипп…цви..цорз,-

Сабитӕ, уӕ райсом хорз!..»

Зарынц цъиутӕ:«цъипп…цви..цур,-

Скӕсы та фесхохӕй хур!..»

Зарынц цъиутӕ:«цъипп…цви..цунг,-

Байдзаг зарджытӕй уӕ уынг!..»

Зарынц цъиутӕ:«цъипп…цви..ци,-

Раджыстаг хуыздӕр фӕци!..» (Т. Кокайти)

Хъа-хъа-хъа!- нӕ хъаз ныззары.

Къо-къо-къо!- фӕзӕгъы карк.

Бапп-бапп-бапп! – нӕ бабыз уасы.

Охх! – фӕлыгъд мӕ хуыссӕг дард.

Цъиу-цъиу-цъиу! Кӕдӕм тӕхыс?

Цъиу-цъиу-цъиу! Цы мӕ фӕрсыс?

Цъиу-цъиу-цъиу! Цытӕ хӕрыс?

Цъиу-цъиу-цъиу! Цы мын дӕттыс?

**Митын дада**

Йæ цæстытæ – дуртæй конд.

Йæ къухтæ та – къæцæлтæй.

Чи фæуайы йæ рæзты,

Уымæ хъæлдзæг фæхуды.

*Чеджемты Геор*

**«Миты гæлæбу»**

Миты урс хæмпус гæлæбу

Уæлæ арвæй ’ртахтис.

Сатæг урс-урсид гæлæбу

Абадти мæ армы.

Уазал у, хæмпус у

Миты урс гæлæбу.

*Гусалты Замирæ*

**Заз бæлас**

Заз бæлаз, заз бæлас.

Алы аз нæм цу æгас,

Бирæ уарзынц сабитæ

Дæ цъæх-цъæхид къалиутæ.

Митын Дада, мах дæ уарзæм,

Алы бон нæм цу æгас.

Бирæ уарзынц сабитæ

Дæ дзæкъулы адджынтæ.

*Чеджемты Геор*

**П/игра «Погреемся»**

Къухтæ, къухтæ – къæрцц-къæрцц-къæрцц (хлопают);

Къæхтæ, къæхтæ – тъæпп-тъæпп-тъæпп. (топают)

Къухтæ, къухтæ – тъупп-тъупп-тъупп. (хлопают)

Къæхтæ, къæхтæ – сæпп-сæпп-сæпп (топают)

**Загадка «Зымӕг» (отрывок)**

Чи фӕкалдта кӕрты

Урс-урсид ыссад!

Цавӕр лӕгмӕ разынд

Ахӕм стыр бӕркад?

Чи сахуырста ссадӕй

Хӕхтӕ ӕмӕ хъӕд?

Чи йӕ ныппырх кодта

Уӕрӕх фӕзты уӕд?

Г.Кайтуков

Къæс-къæс-къæс-къæс – гæлæбу.

Хъыст-хъыст-хъыст-хъыст – хæмпус мит.

Къæс-къæс-къæс-къæс – гæлæбу,

Хъыст-хъыст-хъыст-хъыст – хæмпус мит

Тӕрхъус, тӕрхъус – акафӕм!,

Тӕрхъус, тӕрхъус –гыццыл хӕмпус!

Тӕрхъус, тӕрхъус –хъилхъус,

тӕрхъус, тӕрхъус – азарӕм мӕ ахудӕм!

**ИРХӔФСӔНТӔ (пестушки)**

**Гӕлӕбу**

Хъуло-мулон гӕлӕбу,

Цӕй тӕрсаг дӕ, цӕй тӕппуд?

Цӕмӕн тӕхыс бӕрзӕндты?

Фыдвӕнд куы нӕй мӕ зӕрды.

**Тӕкуы**

Тӕкуы, тӕкуыси

Доны ыскуыси.

Уайгӕ йӕ цурмӕ,

Ралас ӕй сурмӕ!

**Но-Но (***во время игры на «лошадке»)*

Но-но! Мӕнӕ лӕппу бӕхыл бады,

Мӕнӕ бӕппу бӕхыл бады, но-но!

Лӕппу балцы цӕугӕ кӕны,

Йӕ фондзӕхстон нӕргӕ кӕны.

Но-но!

**Ам гал хызти** (пальчиковая гимнастика)

Ам галл хызти,

Ам дӕлӕмӕ ратылди.

Ай йӕ аргӕвста,

Уый йӕ бастыгъта,

Уый йӕ сфыхта,

Уый йӕ байуӕрста.

Амӕн хай нӕ фӕци ӕмӕ

Хъаст кодта, хъыллист кодта,

Хъаст кодта, хъыллист кодта.

Уӕлӕ цары-цӕхджын мыст…

Хъыдзы-хъыдзы!

**Гакк-гакк**

(*Хъомылгӕнӕг, сывӕллоны къах йӕ кухы, афтӕмӕй дзуры*)

Гакк-гакк, куыдзы гакк,

Куыдзӕн дӕр ӕй нӕ дӕттӕм,

Бирӕгъӕн дӕр ӕй нӕ дӕттӕм.

Гакк-гакк, куыдзы гакк,

Куыдзы гакк ӕй ма хонут!

Гакк-гакк, куыдзы гакк,

Хуры цӕстмӕ куы разынд,

Мӕ хъӕбысӕй ӕрзӕбул.

**Карк-хъуыдатт**,

Карк- хъуыдатт!

Карк – хъуыдатт!

Айк мын ратт!

Айк мын ратт

Фыдӕбон – каркӕн,

Айк мӕхицӕн.

Ахсадтон ӕй ӕмӕ –

Хъуыллупп!